અંગત રીતે કહું તો, મને લાગે છે કે બેચેની, અસંતોષ, અને દુ:ખ જેવા કારણો માટે આપણે ચિંતા કરવાની બિલકુલ જરૂર નથી. કારણ કે, પ્રથમ તો તેઓ ખરા કારણ પણ નથી આમ જોવા જઈએ તો. એ તો ફક્ત લક્ષણો માત્ર છે. આપણે ફક્ત દુઃખી છીએ માટે જ કઈ આપણે અસંતોષી છીએ એવું નથી. આપણે માત્ર અધીરા છીએ એટલાં માટે જ કઈ આપણે વિચલિત છીએ એવું નથી. આ તો ફક્ત તૈલી ત્વચા ઉપર થતાં ખીલ જેવા છે. તેઓ ત્વચાની સપાટી ઉપર દેખાય છે ખરા પરંતુ એ ત્વચાની અંદરની અશુદ્ધિ હોય છે કે જેનાં લીધે ખીલ થતાં હોય છે. તો બેચેની, અસહનશીલતા, હિંસા, અધીરાઈ, દુઃખ જો કારણ નથી તો પછી તે શું છે, તમે કદાચ પૂછશો? અને ખરું કારણ જે પણ હોય તે શું આધ્યાત્મિકતાની અંદર તેનો વૈશ્વિક જવાબ રહેલો છે ખરો?